open-index/open-wikipedia-markdown huggingface dataset:
Kamčatkas novads

**Kamčatkas novads** () ir viens no Krievijas Federācijas Tālo Austrumu novadiem. Tas izveidots, apvienojot Korjaku autonomo apvidu ar Kamčatkas apgabalu 2007. gada 1. jūlijā. Tas robežojas ar Magadanas apgabalu ziemeļrietumos un Čukotku ziemeļos.

## Vēsture
Kamčatkas pussala gadsimtiem ilgi bija apdzīvota dažādām pamatiedzīvotāju tautām, tostarp itelmeņi, korjakiem, eveniem un čukčiem. Šīm tautām bija attīstītas zvejniecības, medību un briežkopības tradīcijas, kas bija cieši saistītas ar dabas cikliem un vietējo ekosistēmu.

Pirmie eiropieši reģionā ieradās 17. gadsimta beigās. 1697. gadā Kamčatku sasniedza krievu kazaki Vladimira Atlasa vadībā, sākot reģiona pakāpenisku iekļaušanu Krievijas caristes sastāvā. 18. gadsimtā Kamčatka kļuva par nozīmīgu punktu Krievijas ekspansijā Tālajos Austrumos, īpaši saistībā ar Vitusa Beringa jūras ekspedīcijām.

Imperiālajā un vēlāk Krievijas Impērijas laikā reģionā tika izveidotas kazaku apmetnes un garnizoni. Kolonizācija bieži vien noritēja vardarbīgi, izraisot pamatiedzīvotāju pretestību un asimilācijas centienus. 19. gadsimtā Kamčatka bija militāri un ekonomiski attālināta, taču stratēģiski nozīmīga.

Pēc Oktobra revolūcijas un pilsoņu kara, Kamčatka kļuva par daļu no Padomju Savienības. 1930. gados reģionā notika militarizācija un industrializācija, tika izbūvētas ostas, lidlauki un zvejniecības uzņēmumi. Kamčatka tika padarīta par slēgtu militāro zonu — īpaši Petropavlovska-Kamčatska un Kurilu jūras reģions — aukstā kara laikā.

PSRS sabrukuma (1991) rezultātā reģions kļuva par daļu no Krievijas Federācijas. 2007. gadā tika izveidots Kamčatkas novads (*Камчатский край*), apvienojot Kamčatkas apgabalu un Korjaku autonomo apvidu.

## Pilsētas
### Karte

## Saimniecība
Galvenās saimniecības nozares ir zvejniecība un kokapstrāde.
 
## Atsauces

## Ārējās saites
Klodzko apriņķis

**Klodzko apriņķis** () ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Valbžihas, Dzeržoņovas un Zombkovices apriņķiem, kā arī Čehiju.

## Apskates objekti

* Kudovasdrojas Galvaskausu kapella (*Kaplica Czaszek w Kudowie-Zdroju*)
* Papīrrūpniecības muzejs Dušnikizdrojā (*Muzeum Papiernictwa w Dusznikach-Zdroju*)
* Stoloves kalnu nacionālais parks (*Park Narodowy Gór Stołowych*)

## Attēlu galerija

Poland_-_Czermna_-_Chapel_of_Skulls_-_interior_06.jpg|Kudovasdrojas Galvaskausu kapella
2015_Szczyt_Szczelińca_Wielkiego.jpg|Stoloves kalnu nacionālais parks 
2015_Papiernia_w_Dusznikach-Zdroju_04.JPG|Papīrrūpniecības muzejs Dušnikizdrojā


## Ārējās saites
*Stoloves kalnu nacionālais parks
*Papīrrūpniecības muzejs Dušnikizdrojā
Javora

**Javora** (, vēsturiski arī Jauera ()) - pilsēta Polijas dienvidrietumos, Lejassilēzijas vojevodistē uz dienvidiem no Legņicas. Javorā atrodas viena no UNESCO Pasaules mantojuma sarakstā ietvertajām Miera baznīcām.

Pilsētas tiesības piešķirtas pirms 1275. gada. XIV gadsimtā Javora bija kņazistes centrs. No 1392. gada - Bohēmijā, bet no 1740. gada - Prūsijā. Prūsijas (Vācijas) sastāvā Javora (Jauera) bija līdz 1945. gadam, kad tā tika piešķirta Polijai, bet pilsētas vācu iedzīvotāji padzīti.

XVIII gadsimta beigās Jauerā (Javorā) dienēja nākamais Prūsijas feldmaršals Augusts Neidhards fon Gneizenavs (*August Neidhardt von Gneisenau*, 1760 - 1831).
Javoras apriņķis

**Javoras apriņķis** () ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Legņicas, Srodas, Svidņicas, Valbžihas, Kamenna Guras, Jeleņa Guras un Zlotorijas apriņķiem.

## Apskates objekti

* Javoras miera baznīca (*Kościół Pokoju w Jaworze*)

## Attēlu galerija

SM_Jawor_Kościół_Pokoju_(1)_ID_591266.jpg|Javoras miera baznīca (fasāde)
Jawor2.jpg|Javoras miera baznīca (interjers)
Dabā

**Dabā** ir Latvijas Kultūras akadēmijas tradicionālās dziedāšanas grupas "Saucējas" piektais mūzikas albums. Izdots 2021. gadā Mūzikas izdevniecībā “Lauska”.

## Novērtējums
Albums "Dabā" 2022. gadā ir saņēmis Latvijas Mūzikas ierakstu gada balvu kategorijā "Labākais tautas vai pasaules mūzikas albums".

## Saturs
Izdevums “Dabā” apkopo Latvijas Kultūras akadēmijas tradicionālās dziedāšanas grupas “Saucējas” pieredzi projektā “Tradicionālā dziedāšana dabas akustiskajā telpā”, kurā ietvertie tautasdziesmu ieraksti atklāj dziedāšanas procesu kā dziedātāju un dažādu Latvijas dabas ainavu skanisku mijiedarbību. Grupas četru gadu laikā veiktais darbs ir ietverts divos audio CD ar 60 dziesmām no visiem Latvijas novadiem. Grāmatā atrodami arī raksti par projekta īstenošanas gaitā uzkrāto pieredzi un “Saucēju” vadītājas Ivetas Tāles pētījums par dabā dziedāšanas tradīciju atspoguļojumu tautasdziesmās.

## Atsauces
Nova Ruda

**Nova Ruda** (, vēsturiski arī Neirode ()) ir pilsēta Polijas dienvidrietumos, Lejassilēzijas vojevodistē uz ziemeļrietumiem no Klodzko, Sudetu kalnos (Soves kalnos) 10 kilometrus no Čehijas robežas.

Pilsētas tiesības tai piešķirtas 1363. gadā un tās nosaukums bija Nēvenrode (*Newenrode*). Viduslaikos pilsētas iedzīvotāju vairums bija vācu kolonisti. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, pilsēta tika piešķirta Polijai un vācu tautības iedzīvotāji tika padzīti.

Kopš viduslaikiem pilsētas apkaimē bijuši bagātīgi dzelzs rūdas krājumi. Līdz 2000. gadam pilsētā ieguva arī akmeņogles un gabro. 1931. gadā Neirodes ogļu šahtas avārijā gāja bojā 151 ogļracis, bet 1941. gadā - citas šahtas avārijā - vēl 180 ogļraču.
Svebodzice

**Svebodzice** (, vēsturiski arī Freiburga Silēzijā ()), ir pilsēta Polijas dienvidrietumos, Lejassilēzijas vojevodistē uz rietumiem no Svidņicas.

Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti. Saglabājušies pilsētas nocietinājumu paliekas.

Netālu no pilsētas atrodas iespaidīgā Ksjonžas (Firstenšteinas) pils. Otra pasaules kara laikā pils ietilpa nepabeigtajā pazemes kompleksā *[[Project Riese]]*, paredzēta kā viens no Ādolfa Hitlera komandpunktiem.
Tetunu valoda

**Tetunu valoda** (arī **tetuma**, **tetumu valoda**) ir austronēziešu saimes valoda, kurā runā ap 800 tūkstošiem cilvēku Austrumtimorā un diasporā citur pasaulē. Vēsturiski tetunu valoda ir bijusi Timoras lingua franca un šodien tā ir viena no Austrumtimoras valsts valodām. Laika gaitā stipri ietekmējusies no portugāļu valodas, no kuras aizgūts ne tikai vārdu krājums, bet arī daļa gramatisko konstrukciju. Indonēzijas okupācijas laikā tetumu valoda tika izstumta no oficiālās aprites, bet tika saglabāta kā vietējās katoļu baznīcas liturģiskā valoda.

left|thumb|Tetunu valoda

## Ārējās saites

* Tetunu valoda
* Iemāci pats sev tetunu valodu...
* Tetunu-angļu un angļu-tetunu sarunvārdnīca
* ''Ethnologue'' par tetunu valodu
* ''Suara Timor Lorosae'' avīze tetunu un indonēziešu valodā
* ''Jornal Nacional Semanário'' tetunu lappuse
* Tetunu vārdnīcas
Gaismas plūsma

Spīdošs ķermenis izstaro **[[gaisma]]s plūsmu**. Gaismas plūsma 
ap punktveida gaismas avotu, kura gaismas stiprums 
ir I\!, vienāda ar \Phi = 4 \pi I\!.
Kur:
\Phi\! — gaismas plūsma
I\! — gaismas stiprums
4 \pi\! — pilnais telpas leņķis.

Gaismas plūsmu, kas krīt uz ķermeņa virsmas laukuma
vienību, sauc par **[[Virsmas apgaismojums|virsmas apgaismojumu]]** E = \frac{\Phi} {S}.
Kur:
E\! — apgaismojums
\Phi\! — gaismas plūsma
S\! — virsmas laukums.

## Skatīt arī
* Gaismas stiprums

## Literatūra
Fizika 12. klasei, Lielvārds, 4. nodaļa, kopsavilkums
Virsmas apgaismojums

alt=Illuminance diagram with units and terminology.|thumb|372x372px| Apgaismojuma shēma ar mērvienībām un terminoloģiju.
Fotometrijā **apgaismojums** ir gaismas plūsmas daudzums, kas krīt uz virsmas laukuma vienību. To aprēķina pēc formulas:E = \Phi / S, kur E - apgaismojums, Φ - gaismas plūsma (lm), S - virsmas laukums (m2). Plaknes apgaismojumu, ko rada punktveida gaismas avots, aprēķina pēc formulas E = \frac{I}{r^2}*cos\alpha, kur I - avota gaismas stiprums (lm), r - attālums līdz gaismas avotam (m), α - gaismas staru krišanas leņķis. 

Apgaismojumu raksturo arī spilgtuma funkcija, kas nosaka cilvēka spilgtuma uztveri.  

Līdzīgs fizikālais lielums ir **gaismas izstarojums** - gaismas plūsma uz laukuma vienību, ko izstaro virsma.  

SI atvasinātajās vienībās apgaismojumu mēra luksos (lx) vai lūmenos uz kvadrātmetru ( cd · sr · m −2 ). Pēdu svece ir nemetriska (nav SI sistēmā) apgaismojuma vienība, ko izmanto fotogrāfijā.  

Apgaismojums agrāk bieži tika saukts par spilgtumu. "Spilgtumu" nevajadzētu izmantot kvantitatīvam aprakstam, bet gan kvalitatīvam aprakstam attiecībā uz fizioloģiskām sajūtām un gaismas uztveri. 

Cilvēka acs spēj redzēt nedaudz vairāk par 2 triljonu vienību lielu diapazonu - baltu priekšmetu klātbūtne ir nedaudz pamanāma zvaigžņu gaismā 5 × 10−5 lx, spilgtajā daļā ir iespējams lasīt lielu tekstu 108 lx lielā apgaismojumā, vai pat apmēram 1000 reižu lielā apgaismojumā nekā tiešos Saules staros, lai gan tas var būt ļoti neērti un var izraisīt ilgstošus pēcattēlus acī.     

## Bieži sastopami apgaismojuma līmeņi
right|thumb| Luksmetrs apgaismojuma mērīšanai darba vidē.

## Apgaismojums astronomijā
Astronomijā apgaismojums, ko rada zvaigznes un kas krīt uz Zemes atmosfēru, tiek izmantots kā mērs zvaigžņu spilgtumam. Bieži lietota mērvienība ir redzamais spožums.  Šo lielumu var pārvērst luksos, izmantojot formulu  

: E_\mathrm{v} = 10^{(-14.18-M_\mathrm{v})/2.5} , 

kur *E* v ir apgaismojums luksos un *M* v - redzamais spožums. Apgrieztā izteiksme ir 

: M_\mathrm{v} = -14.18-2.5 \log(E_\mathrm{v}) . 

## Skatīt arī

* Apstarošana 
* Ekspozīcijas vērtība 
* Spilgtums 

## Atsauces

## Ārējās saites

* Apgaismojuma konvertētājs  
* Knowledgedoor, LLC (2005) Vienību un konstantu bibliotēka: apgaismojuma daudzums 
* Kodak ceļvedis spilgtuma un apgaismojuma novērtēšanai,  izmantojot kameras ekspozīcijas mērītāju. Pieejams arī PDF formātā .
Lēca

300x300px|thumb|Lēca.
**Lēca** ir caurspīdīgs ķermenis ar divām gaismas starus lauzošām virsmām, kam vismaz viena no tām ir izliekta vai ieliekta (visbiežāk sfēriska, bet var būt arī cilindriska, paraboliska, toroidāla u.c.). Lēcas var būt izliektas vai ieliektas. Izliektām lēcām vidusdaļa ir biezāka nekā malas, ieliektām lēcām — otrādi. Izliekta lēca paralēlu gaismas staru kūli fokusē vienā punktā (fokusā), bet ieliektā — izkliedē. Dažādas vienkāršas vai saliktas lēcas ir svarīgākās dažādu optisko instrumentu (mikroskopu, fotoaparātu, teleskopu okulāru utt.) sastāvdaļas. Lēcas optiskās īpašības raksturo tās galvenā fokusa attālums.

thumb|300x300px|Dažādas veida sfēriskās lēcas. No kreisās puses pirmās trīs lēcas ir savācējlēcas, pēdējās trīs ir izkliedētājlēcas.

## Lēcu veidi
Sfēriskās lēcas pēc to ģeometriskās formas iedala izliektās 
un ieliektās. Izliektās lēcas darbojas kā savācējlēcas, bet 
ieliektās lēcas — kā izkliedētājlēcas. 

Plānai sfēriskai lēcai fokusa attālumu F\!, priekšmeta attālumu 
līdz lēcai d\! un attēla attālumu f\! līdz lēcai saista lēcas 
formula

D = \frac{1} {F} = \frac{1} {d} + \frac{1} {f}

Lēcas staru lauztspēju raksturo optiskais stiprums. Lēcai, 
kuras fokusa attālums ir F\!, optisko stiprumu nosaka pēc formulas

D = \frac{1} {F}

## Lēcu defekti
Reālām lēcām piemīt attēla kropļojumi — aberācijas. Gaismas 
dispersija rada hromatisko aberāciju. Ja lēcas malās 
stari lūst stiprāk kā malās, tad novēro sfērisko aberāciju. Sfēriskā aberācija ir atkarīga no dažādiem faktoriem, galvenie starp tiem ir lēcas forma un tās materiāla refrakcijas (laušanas) indekss. Samazinoties refrakcijas indeksam samazinās arī sfēriskās aberācijas. Vismazākās sfēriskās aberācijas ir novērojamas plakani-izliektām lēcām stāvoklī ar izliekto pusi pret gaismas avotu.

## Acs kā lēca
Visizplatītākie acs optiskie defekti ir tuvredzība un tālredzība, 
ko novērš, acs priekšā novietojot lēcu.

Lai palielinātu redzes leņķi, izmanto optiskos instrumentus 
— lupu, mikroskopu vai tālskati. Debess objektus novēro ar teleskopiem.

## Skatīt arī
* Kontaktlēca
* Mikroskops
* Optiskais stiprums
* Spogulis
* Stikls

## Atsauces

## Ārējās saites
Polkovice

**Polkovice** (), vēsturiski arī **Polkvica** (), ir pilsēta Polijas dienvidrietumos, Lejassilēzijas vojevodistē uz dienvidiem no Glogovas.

Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Pilsēta atrodas vara un sudraba rūdu ieguves rajonā un netālu no tās atrodas liela vara ražošanas rūpnīca. Pilsētas pievārtē - *[[Volkswagen]]* rūpnīca, kurā ražo automašīnu dīzeļdzinējus.

Pilsētas sieviešu basketbola komanda Polkovices "CCC Aquapark" spēlē Polijas sieviešu basketbola augstākajā līgā. Pilsētā ir akvaparks.

## Atsauces

## Ārējās saites
Bonems

**Bonems** (siev. dz. **Bonema**; ) var būt:

* Džeisons Bonems (*Jason Bonham*; 1966) ― angļu bundzinieks;
* Džons Bonems (*John Bonham*; 1948—1980) ― angļu bundzinieks;
* Helēna Bonema Kārtere (*Helena Bonham Carter*; 1966) ― angļu aktrise.
Fidži hindi

**Fidži hindi** (latīņu rakstā: *Fiji Hindī*; dēvanāgarī: फ़ीजी हिन्दी) ir viena no Fidži oficiālajām valodām, ko lielākoties lieto indiešu izcelsmes Fidži iedzīvotāji. Valoda ir veidojusies no hindi makrovalodas avadhi un bhodžpuri valodām ar vārdiem no citām Indijas valodām. Valodā tāpat ir daudz aizguvumu no angļu un fidžiešu valodām.

Sākotnēji valodas rakstīšanai izmantoja dēvanāgarī, bet vēlāk arvien vairāk sāka lietot latīņu rakstu. 

Pirmās paaudzes Fidži indieši, kuri šo valodu lietoja kā *[[lingua franca]]*, sauca to par *Fiji Baat* (Fidži runu). Mūsdienu Fidži hindi nav saprotama hindi valodas pratējiem.

## Ārējās saites

* Fidži hindi vārdnīca
* Pirmā Fidži hindi valodā sarakstītā novele
* ''Ethnologue'' par Fidži hindi
Polkovices apriņķis

**Polkovices apriņķis** () ir apriņķis Polijas Lejassilēzijas vojevodistē. Robežojas ar Lejassilēzijas vojevodistes Glogovas, Lubinas, Legņicas un Boleslavecas apriņķiem, kā arī Lubušas vojevodistes Žagaņas apriņķi.
Lubaņa

**Lubaņa** (, vēsturiski arī **Laubana** ()) ir pilsēta Polijas dienvidrietumos, Lejassilēzijas vojevodistē uz austrumiem no Zgoželecas. Pilsētā daļēji saglabājušies viduslaiku aizsardzības mūri.

Viduslaikos pilsēta ietilpa Lužicas līgas pilsētu savienībā.

Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti. Otrā pasaules kara laikā 1945. gada martā pilsētu pretuzbrukumā ieņēma vērmahts (operācija *Gemse*), tobrīd tas bija viens no nedaudzajiem veiksmīgajiem vācu armijas pretuzbrukumiem.

NSDAP funkcionāra Kārļa Hankes (*Karl Hanke*, 1903—1945) dzimtā pilsēta. Lubaņā bērnības gadus pavadīja vācu rakstnieks Arno Šmits (*Arno Schmidt*, 1914—1979).

## Ārējās saites
Upuris

**Upuris** var būt:

* upuri — karos un dabas stihijā mirušie cilvēki;
* upuris (reliģija) — ziedojums dieviem;
* upuris (laupījums) — plēsīga zvēra vai putna medījums;
* nozieguma upuris — cietušais nelikumīgas darbības rezultātā;
* slikta ieraduma upuris.

## Skatīt arī
* upurēšana
* ziedojums
Upuri

**Upuri** ir karos un dabas stihijā mirušie cilvēki. Kā likums vislielākais upuru skaits ir karos, salīdzinot ar dabas stihijām. Dabas stihijas visbiežāk cilvēkus pārsteidz nesagatavotus, piemēram, zemestrīces, cunami, vulkāna izvirdumi, kuros ir salīdzinoši liels upuru skaits.

## Nāvējošākie kari

## Nāvējošākās dabas katastrofas

## Atsauces
Explorer 3

**Explorer 3** jeb **Explorer III** bija ASV pavadonis programmas Explorer ietvaros. Tas deva ieguldījumu Van Allena radiācijas joslas atklāšanā. Pavadonis tika palaists ar nesējraķeti Juno 1 no Kanaveralas zemesraga Gaisa spēku stacijas  17:31 UTC. Pirms tā 1958. gada sākumā jau tika palaists pirmais ASV pavadonis Explorer 1, bet Explorer 2 gāja bojā raķetes avārijā.

Pēc uzbūves *Explorer 3* bija gandrīz identisks *Explorer 1*. Pavadonis būtībā bija raķetes pēdējā pakāpe, kuras priekšgalā atradās instrumentu nodalījums. Tā masa bija 14,1 kg, no kuriem 8,4 kg bija instrumentiem. Dati uz zemi tika raidīti ar 60 mW raidītāju, kas darbojās 108,03 MHz frekvencē un 10 mW raidītāju 108,00 MHz frekvencē.

*Explorer 3* turpināja *Explorer 1* iesāktos pētījumus. Salīdzinot abu pavadoņu iegūtos datus, tika secināts, ka ar Zemi eksistē radiācijas joslas, kuras tika nosauktas par Van Allena radiācijas joslām.

, pēc 93 dienu darbības, *Explorer 3* nogāja no orbītas un sadega atmosfērā.
Bislama

**Bislama** ir Melanēzijas kreoliskā valoda, viena no Vanuatu valsts valodām. Tā ir dzimtā valoda nelielai daļai pilsētu (Vilas un Luganvilas) iedzīvotāju, bet kā otro valodu to prot lielākā daļa Vanuatu iedzīvotāju.

Bislama ir angliskās cilmes kreoliskā valoda un ~95% vārdu krājuma nāk no angļu valodas. Pārējā daļa sastāda franču un vietējo valodu cilmes vārdi, galvenokārt attiecībā uz vietējo floru un faunu. Kaut arī vietējo valodu ietekme uz vārdu krājumu ir neliela, tā ir ļoti liela attiecībā uz sintaksi. Bislamu var nosaukt par valodu, kurai ir angļu vārdu krājums un melanēziešu gramatika.

## Atsauces

## Ārējās saites

* ''Microsoft Word'' bislamas tulks, vārdnīcas un pareizrakstības korektors
* ''Tam Tam'' arhivētas ziņas bislamā
* ''Vanuatu Daily Post'' Vanuatu ziņas angliski
* Īss bislamas apraksts
ASV Mazās aizjūras salas

**ASV Mazās aizjūras salas** ir ISO 3166-1 noteikts statistisks apzīmējums, kas apvieno deviņus ASV salu īpašumus. No tiem Palmiras atols ir vienīgā inkorporētā teritorija. Uz šo brīdi nevienai no salām nav patstāvīgo iedzīvotāju.

Salas tiek apvienotas zem šī nosaukuma tikai statistiskiem mērķiem. Tās netiek kopīgi pārvaldītas un tām nav kopējas kulturālas un politiskas vēstures.

Nosaukums "ASV Mazās aizjūras salas" tika ieviests 1986. gadā. No 1974. gada līdz 1986. gadam piecas no salām (Beikera sala, Haulenda sala, Džērvisa sala, Palmiras atols un Kingmena rifs) tika apvienotas zem nosaukuma ASV Dažādās Klusā okeāna salas ar ISO 3166 kodu PU. Midveja atola kods bija MT, Džonstona atola kods - JT.

Pēdējā laikā šo teritoriju apzīmēšanai tiek lietots arī nosaukums ASV Klusā Okeāna Salu Aizsargājamās Teritorijas (), atsevišķi izdalot Navasas salu un Veika salu.

## Salas

## Ārējās saites
* ''WorldStatesmen''
* Klusā okeāna aizsargājamās teritorijas 
* ''CIA World Factbook:'' ASV Klusā okeāna salu aizsargājamās teritorijas 
* Vēsturiski apdzīvotības dati
* Salu iegūšanas laiki
Grunts

**Grunts** ( — 'pamats') var būt:
* augsne;
* inženierģeoloģijā iezis, kurš iegults galvenokārt iežu dēdēšanas zonas robežās un ir cilvēka inženierdarbības, galvenokārt celtniecības, objekts;
** klints grunts;
** birstoša grunts;
** saistīga grunts;
* materiāla slānis, ko uzklāj pirms virsmas krāsošanas, emaljēšanas vai cita veida pārklāšanas.
Sorgu bāka

**Sorgu bāka** () atrodas Igaunijā, Pērnavas līcī uz Sorgu salas, salas vidusdaļā.

## Vēsture
Bāka uz Sorgu salas atrodas jau no 1864. gada, kad šeit bija koka tornis, tolaik gan bez gaismas. 1903. gadā tika uzcelts ķieģeļu mūra tornis, kurā nākamajā gadā tika uzstādīts gaismas elements. 1927. gadā bākā tika veikti gaismas elementa uzlabošanas darbi.

## Raksturojums
Bākas augstums ir 16 m. Bāku veido apaļš, cilindrisks ķieģeļu mūra tornis ar galeriju un laternu. Tornis ir sarkanā krāsā. Gaismas elements atrodas 19 m virs jūras līmeņa. Gaisma balta un sarkana, atkarībā no virziena (1 s deg, 1 s pārtraukums, 1 s deg, 6 s pārtraukums). Baltā gaisma redzama 7 jūras jūdžu attālumā, sarkanā 3 jūras jūdžu attālumā . Bāka darbojas visu gadu diennakts tumšajā laikā. 2004. gadā Igaunijas pasts izdeva pastmarku ar bākas attēlu. 

## Ārējās saites
* Estonian Maritime Navigation

## Atsauces
Austrumu Anatolijas reģions

thumb|right|250px|Austrumu Anatolijas reģions
**Austrumu Anatolijas reģions** (turku: *Doğu Anadolu Bölgesi*) ietver Turcijas austrumu ilus un ir viens no septiņiem reģioniem. Reģions nav administratīvā iedalījuma vienība, bet tiek lietots statistikas vajadzībām. Nosaukums un reģiona robežas pirmo reizi tika noteiktas Turcijas Pirmajā ģeogrāfijas kongresā (1941). Salīdzinājumā ar pārējiem Turcijas reģioniem, Austrumu Anatolijas reģions ir vislielākais pēc platības, vidēji augstākais virs jūras līmeņa un ar mazāko iedzīvotāju blīvumu. Reģiona platība ir 171.061 km² (21% no Turcijas kopējās teritorijas).

## Atrašanās vieta un robežas
Austrumu Anatolijas reģions atrodas Anatolijas austrumos, Turcijā. Tas robežojas ar:
* rietumos — Centrālās Anatolijas reģions;
* ziemeļos — Melnās jūras reģions;
* dienvidos — Dienvidaustrumu Anatolijas reģions un Irāka;
* austumos — Irāna, Nahčivana (Azerbaidžāna) un Armēnija.

## Ili
thumb|right|250px|Austrumu Anatolijas reģions
* Agri ils
* Ardahanas ils
* Bingelas ils
* Bitlisas ils
* Elazigas ils
* Erzindžanas ils
* Erzurumas ils
* Hakari ils
* Īgdiras ils
* Karsas ils
* Malatjas ils
* Mušas ils
* Tundželi ils
* Vanas ils

## Skatīt arī
* Turcijas ili
ISketch

**iSketch** ir bezmaksas interneta spēle, kur viens cilvēks zīmē zīmējumu, kamēr citi cilvēki mēģina uzminēt, ko viņš zīmē. Šo spēli var spēlēt latviski, dāniski, vāciski, angliski, igauniski, norvēģiski, zviedriski, poliski, kā arī citās valodās. 

## Ārējās saites
* iSketch (nepieicešams Adobe Shockwave)
Sūrupi bāka (priekšējā vaduguns)

thumb|Bezpilota lidaparāta video Sūrupi bāka (priekšējā vaduguns)

**Sūrupi bāka (priekšējā vaduguns)** () atrodas Igaunijā, Sūrupi pussalas ziemeļdaļā, 2245 m no aizmugurējās vaduguns.

## Vēsture
Bāka šeit atrodas jau no 1859. gada. 1885. gadā bākai tika piebūvēts pēdējais stāvs. Iesākumā gaismas signāls tika rādīts caur augšējā stāva logu. Tagad gaismas elements ir novietots uz balkona bākas augšdaļā.

## Raksturojums
Bākas augstums ir 15 m. Bāku veido četrstūra, piramidāls koka tornis ar balkonu. Tornim ir A veida jumts. Tornis ir baltā krāsā. Gaismas elements atrodas 18 m virs jūras līmeņa. Gaisma balta (1,5 s deg, 1,5 s pārtraukums). Gaismas signāls redzams 11 jūras jūdžu attālumā. Bāka darbojas visu gadu, 24 stundas diennaktī.

## Skatīt arī
* Sūrupi bāka (aizmugurējā vaduguns)

## Ārējās saites
* Estonian Maritime Navigation
Sūrupi bāka (aizmugurējā vaduguns)

thumb|Bezpilota video ar Sūrupi bāka (aizmugurējā vaduguns)

**Sūrupi bāka (aizmugurējā vaduguns)** () atrodas Igaunijā, Sūrupi pussalas ziemeļrietumu daļā, 2245 m no priekšējās vaduguns.

## Vēsture
Bāka šeit atrodas no 1760. gada. 1812. un 1858. gados tā tika pārbūvēta. 1998. gadā tika uzlikta jauna laterna. 

## Raksturojums
Bākas augstums ir 22 m. Bāku veido apaļš, konisks akmens mūra tornis ar laternu un dubultu galeriju. Tornis ir baltā krāsā, laterna melna. Gaismas elements atrodas 66 m virs jūras līmeņa. Gaisma balta (1,5 s deg, 4,5 s pārtraukums, 4,5 s deg, 4,5 s pārtraukums). Gaismas signāls, atkarībā no virziena, redzams 15 vai 12 jūras jūdžu attālumā. Bāka darbojas visu gadu, 24 stundas diennaktī.

## Ārējās saites
* Estonian Maritime Navigation

## Atsauces
Lubaņas apriņķis

**Lubaņas apriņķis** () ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Zgoželecas, Boleslavecas un Lvuvekas apriņķiem, kā arī Čehiju.

## Demogrāfija
Apriņķa iedzīvotāju skaits un sadalījums 2009. gadā.

## Apskates objekti
*Čohas pils (*Zamek Czocha*)

## Galerija

Zamek_Czocha_front_1.jpg|Čohas pils
Zamek_Czocha,_budynek_bramny_i_spichrz,_widok_od_pd_(2).JPG|Čohas pils vārti
Kamenna Gura

**Kemenna Gura** (, vēsturiski arī Landeshute ) ir pilsēta Polijas dienvidrietumos, Lejassilēzijas vojevodistē uz rietumiem no Valbžihas pie Bobras upes.

Septiņgadu karā 1760. gada 23. jūnijā pie pilsētas notika Landeshutes kauja, kurā austrieši Ernesta Gideona fon Laudona vadībā smagi sakāva prūšu armiju.

Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Vācu arhitekta, Brandenburgas vārtu autora Kārļa Gustava Langhansa (*Carl Gotthard Langhans*, 1732 - 1808) dzimtā pilsēta.

thumb|left|150px
thumb|left|150px
thumb|left|150px
thumb|left|150px
thumb|left|150px
Kamenna Guras apriņķis

**Kamenna Guras apriņķis** () ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Jeleņa Guras, Javoras un Valbžihas apriņķiem, kā arī Čehiju.

## Apskates objekti

* Kšešovas klosteris (*Pocysterskie Opactwo w Krzeszowie*)

## Attēlu galerija

Krzeszów_Abbey_Poland.jpg|Kšešovas klosteris


## Atsauces

## Ārējās saites
Reichenau

Reichenau var būt:

* Vēsturiskais nosaukums Bogatiņai;
* Valters fon Reihenavs (*Walter von Reichenau*, 1884 - 1942) — vācu ģenerālfeldmaršals.
Kallaveres bāka (priekšējā vaduguns)

**Kallaveres bāka (priekšējā vaduguns)** () atrodas Igaunijā, Harju apriņķī, 1353 m no aizmugurējās vaduguns.

__TOC__

## Vēsture
Bāka darbojas kopš 1986. gada. 

## Raksturojums
Bākas augstums ir 25 m. Bāku veido apaļš dzelzs tornis ar galeriju, bez laternas. Torņa augšdaļā, pretējās pusēs atrodas melnas četrstūrveida dienaszīmes. Tornis ir baltā krāsā. Gaismas elements atrodas 41 m virs jūras līmeņa. Gaisma balta (1 s deg, 1 s pārtraukums). Gaismas signāls redzams 12 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites
* ''Estonian Maritime Navigation''
* Kallaveres bāka 2008
Bogatiņa

**Bogatiņa** (, vēsturiski arī Reihenava () - pilsēta Polijas galējos dienvidrietumos, Lejassilēzijas vojevodistē uz dienvidiem no Zgoželecas pie Neises upes, netālu no Vācijas un Čehijas robežas.

Pilsētā atrodas brūnogļu šahta (*Kopalnia Węgla Brunatnego Turów SA*) un liela (trešā lielākā valstī) TEC (*Elektrownia Turów*).

Līdz 1945. gadam pilsēta ietilpa Vācijas sastāvā. Pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Bogatinjā (Reihenavā) uzaudzis vācu mākslinieks Gerhards Rihters (*Gerhard Richter*, 1932 - ).
Madonnas albumu diskogrāfija

**Madonnas albumu diskogrāfija** ir amerikāņu dziedātājas, aktrises un rakstnieces Madonnas Luīzes Veronikas Čikones (), albumu uzskaitījums.

## Albumi
Visi oficiāli izlaistie albumi un to augstākās vietas sekojošajos topos:

## Studijas albumi

## Labāko dziesmu izlases un remiksu albumi

## Koncertalbumi

### Koncertu video ieraksti

## Filmas oriģinālmūzika (OST)

### Madonnas dziesmas citos Filmas oriģinālmūzikas albumos

### Madonnas dziesmas citos albumos un labāko dziesmu izlasēs

## Skatīt arī
* Madonna
* Madonnas singlu diskogrāfija

## Piezīmes un atsauces

## Ārējās saites
* Madonnas oficiālā mājas lapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājas lapa
Madonnas singlu diskogrāfija

**Madonnas singlu diskogrāfija** ir amerikāņu dziedātājas, aktrises un rakstnieces Madonnas Luīzes Veronikas Čikones (), singlu uzskaitījums. Visi oficiāli izlaistie singli un to augstākās vietas sekojošajos topos:

## Singli

### 1980. gadi

### 1990. gadi

### 2000. gadi

### 2010. gadi

## Promo Singli
### Oficiālie promo singli
* 2000: "Time Stood Still" (21. februāris)

### Klubu promo singli
Neviens no šiem singliem netika izlaists kā patstāvīgs singls. Īpaši deju miksi tika izlaisti lai reklamētu aktuālo albumu deju klubos. Zemāk uzskaitītie singli ir iekļuvuši Billboard Hot Dance/Club Play topa:

* 1987: "You Can Dance (LP Cuts)" - (1. vietā)
* 1993: "Fever" - (1. vieta)
* 1997: "Buenos Aires" - (3. viatā)
* 1998: "Sky Fits Heaven" - (41. vietā)
* 2001: "Impressive Instant" - (1. vietā)
* 2001: "GHV2 Megamix" - (5. vietā)
* 2003: "Nobody Knows Me" - (4. vietā)
* 2005: "Mother And Father" (Peter Rauhofer Mix) - (9. vietā)

### Radio promo singli
Tika izlaisti lai reklamētu aktuālo albumu. Daži no singliem tika nosūtīti radiostacijām.

* 1985: "Over And Over" (tikai Itālijā - nekomerciāls)
* 1987: "Spotlight"
* 1989: "Pray For Spanish Eyes" (Like A Prayer)
* 1990: "Now I'm Following You"
* 1990: "Something To Remember" (tikai Brazīlijā)
* 1995: "I Want You"
* 1995: "Verás" (You'll See)
* 1998: "Little Star"
* 2001: "Amazing" (Trīs nedēļas noturējās European Hit Radio Top 40. Augstākā vieta: 37.)
* 2001: "Lo Que Siente La Mujer" (What It Feels Like For A Girl)
* 2002: "GHV2" radio promo #1 (4 dziesmas)
* 2002: "GHV2" radio promo #2 (5 dziesmas)
* 2007: "Future Lovers/I Feel Love"
* 2007: "Music Inferno" (38. vieta Polijā)
* 2007: "Jump (Live)" (Japāna)
* 2007: "Isaac" (Turcija, Grieķija)
* 2007: "The Beat Goes On" (Atradās Brazīlijas un Libānas topos, kā arī vienu nedēļu Latvian Airplay Top 50 - 43. vietā)

### Citas dziesmas
* 2007: Enija Lenoksa - "Sing" (albums: "Songs Of Mass Destruction") (Madonna ir viena no 23 slavenām sievietēm, kas iedziedājušas šajā dziesmā)

### Ciparu lejupielāde
Dziesmas, kuras netika izlaistas kā oficiāli singli, tomēr iekļuva kādas valsts topā pateicoties ciparu lejupielādes rādītājiem iTunes mūzikas internetveikalā.
* 2008: "Beat Goes On" — (Eiropa 134. vieta, Itālija 40. vieta)
* 2008: "Candy Shop" — (Apvienotā Karaliste 189. vieta, Kanāda 82. vieta)

## Skatīt arī
* Madonna
* Madonnas albumu diskogrāfija

## Piezīmes un atsauces
### Piezīmes




### Atsauces




## Ārējās saites

* Madonnas oficiālā mājas lapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājas lapa
Stšegoma

**Stšegoma** (, vēsturiski arī **Štrīgava** ()) ir pilsēta Polijas dienvidrietumos, Lejassilēzijas vojevodistē uz dienvidaustrumiem no Javoras.

Sčegomas apkaimē izrakumos atrasti pirmatnējā cilvēka *[[Homo erectus]]* atliekas.

Rakstos pilsēta pirmoreiz minēta 1155. gadā. Austrijas mantojuma kara laikā 1745. gada 4. jūnijā netālu no pilsētas notika Hoenfrīdbergas kauja, kurā prūšu karaspēks Frīdriha Lielā vadībā sakāva austriešu un sakšu apvienoto karaspēku. 19. gadsimtā pilsēta attīstījās kā granīta ieguves centrs.

Līdz 1945. gadam pilsēta ietilpa Vācijas sastāvā, bet, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Pilsētas apkaimē dzimis *[[Luftwaffe (Vērmahts)|Luftwaffe]]* ģenerālfeldmaršals Volframs fon Rihthofens (*Wolfram Freiherr von Richthofen*, 1895—1945).

## Ārējās saites
*Stšegomas bazilika
Bogušova-Gorce

**Bogušova-Gorce** () ir pilsēta Polijas dienvidrietumos, Lejassilēzijas vojevodistē uz dienvidrietumiem no Valbžihas. Ietilpst Valbžihas aglomerācijā. Izveidota 1973. gadā, apvienojot divas pilsētas - Bogušovu un Gorci.

Līdz 1945. gadam apdzīvotās vietas ietilpa Vācijas sastāvā, kad, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti. Pirms iekļaušanas Polijā Bogušovas vāciskais nosaukums bija Gotesberga (), bet Gorces Rotenbaha ().

## Atsauces

## Ārējās saites
Albī

**Albī** () ir pilsēta Francijas dienvidos, Oksitānijas reģionā. Pilsēta atrodas pie Tarnas upes, 85 kilometrus uz ziemeļaustrumiem no Tulūzas. Pilsētas platība ir 44,26 km2, 2019. gadā pilsētas teritorijā dzīvoja 48 902 iedzīvotāji.

Albī ir saglabājusi savu bagāto arhitektūras mantojumu jau vairāku gadsimtu garumā. Bieži tiek veikti restaurācijas darbi vecajām ēkām, lai uzlabotu to izskatu un saglabātu arhitektūras mantojumu nākamajām paaudzēm.

2010. gadā teritoriju ap katedrāli, kura ir celta 13. gadsimtā dienvidgotikas stilā, veco pilsētas tiltu, Sant Salvi ceturksni un ceturkšņa baznīcu iekļāva UNESCO pasaules mantojuma sarakstā. Tie visi ir būvēti vienotā stilā, to izskats nav mainījies jau vairākus gadsimtus no viduslaikiem līdz mūsdienām.

## Ģeogrāfija
Pilsētā ir nedaudz mazāk par 50 000 iedzīvotāju, pilsētas aglomerācijas iedzīvotāju skaits sasniedz . Albī atrodas 80 kilometru attālumā uz ziemeļaustrumiem no Tulūzas. Cauri Albī tek Tarnas upe.

## Vēsture
Jau romiešu laikos pie Tarnas upes tika dibināta pilsēta — *Civitas Albiensium*. 843. gadā par pilsētas pārvaldnieku kļuva Kārlis Plikgalvis. Albī pilsētā viduslaikos izplatījās ķecerība, vietējā kataru grupa ir iegājusi vēsturē ar nosaukumu "Albiģieši". Albiģiešu karos 1209-1229 pilsēta tika gandrīz pilnībā iznīcināta. 1678. gadā pilsēta kļuva par ercbīskapa sēdekli, bet kopš 1790. gada tā ir Tarnas departamenta prefektūra.

## Iedzīvotāji

### Ievērojamas personības
Albī ir dzimuši vai dzīvojuši:
* Anrī de Tulūzs-Lotreks (franču: Henri Marie Raymond de Toulouse-Lautrec-Monfa; 1864—1901), franču gleznotājs, estampētājs, zīmētājs un ilustrators

## Atsauces

## Ārējās saites

*
Zlotorija

**Zlotorija** (, vēsturiski arī Goldberga ()) ir pilsēta Polijas dienvidrietumos, Lejassilēzijas vojevodistē uz dienvidrietumiem no Legņicas. Vecākā Polijas pilsēta (pilsētas tiesības no 1211. gada). Pilsētā atrodas Zelta muzejs um eglīšu rotājumu rūpnīca.

Kopš viduslaikiem pilsēta bijusi zelta, vēlāk vara ieguves centrs. Mūsdienās pilsētas apkārtnē iegūst bazaltu.

Līdz 1945. gadam pilsēta ietilpa Vācijā. Pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.

Pilsēta gandrīz necieta Otrajā Pasaules karā, tai ir labi saglabājusies vecpilsēta ar aizsardzības mūru fragmentiem.

Vācu astronoma Vilhelma Glīzes (*Wilhelm Gliese*, 1915 - 1993) dzimtā pilsēta.
Goldberga

**Goldberga** var būt:

* Goldberga (*Goldberg*) — pilsēta Vācijā;
* Zlotorija (*Złotoryja*, līdz 1945. gadam — Goldberga) — pilsēta Polijā;
* Inga Goldberga;
* Vūpija Goldberga.
Select (SQL)

SQL **Select** vaicājums atgriež ierakstus no vienas vai vairākām datu bāzes tabulām (skatījumiem vai citiem objektiem). Select vaicājums parasti ir visbiežāk izplatītais Datu manipulēšanas valodas teikums.

Select teikuma galvenās sastāvdaļas (klauzas) ir šādas:

* `SELECT` atlasīto kolonu un/vai izteiksmju saraksts.
* `FROM` tabulu saraksts.
* `WHERE` nosacījumi.
* `GROUP BY` grupēšanas izteiksme.
* `HAVING` nosacījumi.
* `ORDER BY` kārtošanas izteiksme.

Aiz atslēgas vārda `SELECT` tiek uzskaitītas atlasāmās kolonas un/vai izteiksmes. Šeit var lietot speciālu simbolu *, kas nozīmē visas kolonas no tabulas (-ām).
Aiz atslēgas vārda `FROM` tiek uzskaitītas tabulas (skatījumi, materializētie skatījumi, pagaidu tabulas), no kurām tiek atlasīti ieraksti.
Atslēgas vārds `WHERE` nav obligāts un aiz tā rakstāmie nosacījumi var ierobežot atlasāmos ierakstus, t.i., tiek atlasīti tikai tie ieraksti, kas atbilst nosacījumiem.
Grupēšanas izteiksme grupē ierakstus pa atlasāmajām kolonām un/vai izteiksmēm. Parasti to lieto kopā ar grupēšanas funkcijām, piemēram, `Count(*)` - skaits, `Sum(kolona)` - summa, `Max(kolona)` - maksimālā vērtība, `Min(kolona)` - minimālā vērtība.
`HAVING` klauzā tiek rakstīti nosacījumi, kās tālāk ierobežo atlasāmos ierakstus, kas jau ir sagrupēti.
Kārtošanas izteiksme nodrošina atlasīto datu sakārtošanu noteiktā kārtībā, ja kārtošanas izteiksmes nav, tad ierakstu attēlošanas kārtība ir atkarīga no datu bāzu pārvaldības sistēmas implementācijas.
## Ārējās saites
* Vienkāršs SQL Select teikums
* [Microsoft SQL Server Select teikuma sintakse](https://web.archive.org/web/20080414214032/http://msdn2.microsoft.com/en-us/library/ms189499(SQL.100).aspx)
* Oracle Select teikuma sintakse
* MySQL Select teikuma sintakse
Zlotorijas apriņķis

**Zlotorijas apriņķis** () ir Polijas apriņķis ir Lejassilēzijas vojevodistes administratīva vienība. Apriņķa centrs ir Zlotorijas pilsēta. Robežojas ar Lejassilēzijas vojevodistes Legņicas apriņķiem, Javoras apriņķiem, Jeleņa Guras apriņķiem, Lvuvekas un Boleslavecas apriņķiem.

**Apriņķī ietilpst:**
* pilsētas: Vojcešova, Zlotorija, Svežava
* pilsētas gminas: Voicešova, Zlotorija
* pilsētas-lauku gmina: Svežava
* lauku gminas: Pelgžimka, Zagrodno, Zlotorija

## Demogrāfija
Apriņķa iedzīvotāju skaits 2005. gadā.

## Ārējās saites
Zombkovice Slonske

**Zombkovice Slonske** (), agrāk **Frankešteina Silēzijā** () ir pilsēta Polijas dienvidrietumos, Lejassilēzijas vojevodistē uz ziemeļaustrumiem no Klodzko, Bardzes kalnos. Pilsdrupas, rātsnams, pilsētas aizsardzības mūru atliekas. Saponita atradnes.

Pilsēta dibināta 13. gadsimtā pēc mongoļu iebrukuma. Līdz 1945. gadam tā ietilpa Vācijā. Pamatojoties uz Potsdamas konferences lēmumiem, pilsēta tika piešķirta Polijai, bet vācu iedzīvotāji padzīti.

## Iedzīvotāji
### Ievērojamas personības
Zombkovicē Slonskē dzimuši vai dzīvojuši:
* Pjotrs Zeliņskis (poļu: Piotr Zieliński; 1994), Polijas futbolists, pussargs

## Ārējās saites
Frankenstein

***Frankenstein*** var būt:
* "Frankenšteins" — romāns;
** "Viktors Frankenšteins" — 2015. gada filma;
** "Frankenšteins" — 2025. gada filma;
* Zombkovice Slonske — pilsēta Polijā.
Zombkovices apriņķis

**Zombkovices apriņķis** () ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Klodzko, Dzeržoņovas un Stšelinas apriņķiem, Opoles vojevodistes Nisas apriņķi, kā arī Čehiju.

## Apskates objekti

* Srebno Guras cietoksnis (*Twierdza Srebrnogórska*)

## Attēlu galerija

2016_Twierdza_Srebrna_Góra,_fort_główny_(donżon)_7.jpg|Srebno Guras cietoksnis


## Ārējās saites
*Srebno Guras cietoksnis
Ansekilas bāka

**Ansekilas bāka** () atrodas Igaunijā, Sāmsalā uz Serves pussalas. Tā ir Leu — Ansekilas vadlīnijas aizmugurējā vaduguns. Atrodas 3128 m no Leu bākas. 

__TOC__

## Vēsture
Bāka darbojas kopš 1953. gada. 

## Raksturojums
Bākas augstums ir 29 m. Bāku veido kvadrātveida, konisks betona tornis ar galeriju, bez laternas. Uz betona torņa atrodas metāla rāmja tornis. Bākas apakšējās 2/3 ir baltas, augšdaļa melna. Gaismas elements atrodas 42 m virs jūras līmeņa. Gaisma balta (0,5 s deg, 1 s pārtraukums). Gaismas signāls redzams 7 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites

* ''Estonian Maritime Navigation''
* Attēls
Leu bāka

**Leu bāka** (igauniski — *Lõu tuletorn*) atrodas Igaunijā, Sāmsalā uz Serves pussalas. Tā ir Leu — Ansekilas vadlīnijas priekšējā vaduguns. Atrodas 3128 m no Ansekilas bākas.

__TOC__
## Vēsture
Bāka darbojas kopš 1921. gada. 

## Raksturojums
Bākas augstums ir 9 m. Bāku veido apaļš betona tornis ar galeriju un laternu. Bāka ir balta ar zaļām un dzeltenām apmalēm. Gaismas elements atrodas 11 m virs jūras līmeņa. Gaisma balta, sarkana un zaļa atkarībā no virziena (0,5 s deg, 0,5 s pārtraukums, 0,5 s deg, 0,5 s pārtraukums, 0,5 s deg, 0,5 s pārtraukums, 0,5 s deg, 11,5 s pārtraukums). Baltās gaismas signāls redzams 7 jūras jūdžu attālumā, sarkanais un zaļais signāls — 3 jūras jūdžu attālumā. Bāka darbojas visu gadu, diennakts tumšajā laikā.
## Ārējās saites
* Estonian Maritime Navigation
Signāls

**Signāls** () ir materiāls objekts, kas sevī ietver dažādu informāciju un tā tiek pārnesta tālāk. Bieži vien šī informācija ir apslēpta (piem., ceļa zīmes) vai kodēta (piem., informātikā). Citiem vārdiem sakot, signāls ir sava veida īsziņa. Termins *signāls* biežāk tiek izmantots zinātnē un tehnikā, nozarēs, kuras ir saistītas ar informācijas apstrādi un pārsūtīšanu, t.i., kibernētikā, elektronikā, radiotehnikā, sakaru tehnikā un citur.

## Skatīt arī
* analogais signāls
Poliomielīts

**Poliomielīts** (, *poliós* — ‘pelēks’; , *muelós* — ‘kaulu smadzenes’) jeb **bērnu trieka** ir akūta vīrusu infekcijas slimība, kura visvairāk skar muguras smadzeņu pelēko vielu. Nereti slimošanā slimnieku skar smaga un neatgriezeniska paralīze vai pat nāve. Šo slimību izraisa poliovīrusi. Tie izplatās kontakta ceļā, piemēram, netīrām rokām, pārtikas produktiem, ūdeni, kā arī gaisa pilienu veidā. Tālāk organismā vīruss nokļūst caur gremošanas traktu un izplatās ar asinīm uz centrālo nervu sistēmu.

## Vēsturiskais aspekts
Poliomielīts, iespējams, bija zināma slimība jau senatnē. Dažos seno ēģiptiešu attēlos var redzēt kroplus tēlus, kas atgādina poliomielīta slimniekus. 1784. gadā angļu ārsts Maikls Andervuds veica pirmo detalizēto slimības aprakstu. 1840. gadā vācu ortopēds Jākobs Heine noskaidroja, ka slimībai ir raksturīgs nervu šūnu sabrukums muguras smadzenēs. 1890. gadā zviedru ārsts Karls Oskars Medins pievērsa uzmanību slimības epidēmiskajai izplatībai. Šajā laikā slimība bija zināma kā Heines—Medina slimība. 1909. gadā austriešu ārstiem Kārlim Landšteineram un Ervīnam Poperam izdevās inficēt pērtiķus ar poliomielītu, iepilinot tiem degunā no baktērijām attīrīto gļotu filtrātu no slima cilvēka kakla. Tā tika pierādīts, ka slimība izraisa vīrusi, konkrēti, poliovīrusi. 1916. gadā smaga poliomielīta epidēmija skara Amerikas Savienotās Valstis. Turpmākajos gados bija daudzi un dažādi slimības pētījumi, kurus galvenokārt veica amerikāņu zinātnieki. Tika konstatēts, ka poliovīruss ir viens no mazākajiem vīrusiem; tā diametrs ir 30 nanometri. Tika izdalīti trīs galvenie imunoloģiskie vīrusa veidi, kas izraisa poliomielītu cilvēkam. 1950. gadā amerikāņu biomedicīnas zinātniekam Džonam Frenklinam Endersam izdevās šos vīrusus izaudzināt audu kultūrā. 1955. gadā amerikāņu virusologs Džonass Solks pabeidza darbu pie pirmās veiksmīgās poliomielīta vakcīnas.

## Atsauces

## Ārējās saites

*
O

thumb|right|100px|Burts "O".

**O** ir latīņu alfabēta piecpadsmitais burts.
[130px|thumb|Burts "O" [Amerikāņu zīmju valoda|zīmju valodā]]

## Vēsture

Burta O rakstība radusies no acs simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *ain* līniju zīmējums. No tā radās grieķu burts "omikrons" (όμικρον). Etruski, 8. gadsimtā p.m.ē. pārņemot grieķu alfabētu, saglabāja burta "omikrons" rakstību, kas pārgāja uz latīņu alfabētu.
Paaugstinātas maksas īsziņa

**Maksas SMS** ir paaugstinātas maksas īsziņas, kuras sūtot konkrētam pakalpojumu sniedzējam, mobilā telefona lietotājs var norēķināties par pakalpojumiem, iegūt informāciju, reģistrēties. Paaugstinātas maksas īsziņa ļauj sakaru operatoram iekasēt samaksu atbilstoši lietotāja izmantotajam pakalpojumam, kas tiek pieprasīts, nosūtot īsziņu un saņemot atbildes īsziņu.

## Pakalpojuma apraksts
Šāda veida norēķini ir salīdzinoši jauns pakalpojums, kas kļūst aizvien populārāks. Maksas SMS ļauj ātri un vienkārši norēķināties par pakalpojumu, un īsā laikā iegūt pasūtīto pakalpojumu vai produktu.

Dažādās nozarēs strādājošiem uzņēmumiem un mājaslapu uzturētājiem maksas SMS sniedz iespēju vienkāršot norēķinus ar interneta lietotājiem par dažādiem pakalpojumiem, kas tiek piedāvāti internetā vai citos medijos. Maksas SMS pakalpojumus bieži izmanto dažādu mājaslapu uzturētāji un ražotāji, kas rīko loterijas un akcijas, lielveikalu tirgotāji u.c. Pakalpojumu var izmantot gan juridiskas, gan fiziskas personas. Apmaksas princips — klients veic maksājumu par pakalpojumu, nosūtot īsziņu uz noteiktu numuru un pēc tam saņemot pasūtīto pakalpojumu. Maksa par pakalpojumu tiek pieskaitīta mobilā operatora izrakstītajam rēķinam vai arī tiek atrēķināta no priekšapmaksas kartes kredīta.

Piemērs — interneta lietotājs vēlas izmantot kādu pakalpojumu uzņēmuma mājaslapā. Kopā ar pakalpojuma aprakstu ir norādīta apmaksas instrukcija ar konkrētu SMS tekstu, kas jāsūta uz noteiktu numuru (numurs var būt vairākos mobilo operatoru tīklos vienāds, var būt katrā tīklā atšķirīgs). Interneta lietotāja sūtīto SMS saņem starpnieku firmas serveris, un interneta lietotājam tiek nosūta atpakaļ automātiski ģenerēta parole vai cits pakalpojuma kods, apstiprinājuma īsziņa, utt. Saņemto paroli interneta lietotājs ievada konkrētajā mājas lapā, un lietotājam tiek sniegts viņa pieprasītais pakalpojums.

## Starptautiskais regulējums
Paaugstinātas maksas pakalpojumus (tai skaitā, īsziņas) Eiropas Savienībā kopš 2015. gada novembra regulē Starptautiskā Viesabonēšanas regula, kura nosaka, ka rēķinu izraksta un tā apmaksu saņem viesabonenta viesabonēšanas pakalpojumu sniedzējs. Regulas ievērošanu nodrošina ar Eiropas Elektronisko komunikāciju regulatoru iestādes (BEREC) palīdzību.

## Atsauces

## Ārējās saites
* Mission  BEREC
Emmastes bāka

**Emmastes bāka** () atrodas Igaunijā, Hījumā salas dienviddaļā. Tā ir Emmastes vadlīnijas priekšējā vaduguns. 

## Vēsture
Bāka darbojas kopš 1935. gada. 

## Raksturojums
Bākas augstums ir 11 m. Bāku veido apaļš betona tornis ar laternu un galeriju. Tornis ir baltā krāsā. Gaismas elements atrodas 11 m virs jūras līmeņa. Gaisma balta (0,5 s deg, 0,5 s pārtraukums). Gaismas signāls redzams 9 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites
* ''Estonian Maritime Navigation''
Prangli bāka

**Prangli bāka** (igauniski — *Prangli loode tuletorn*) atrodas Igaunijā, Somu līcī uz Prangli salas, tās ziemeļrietumu daļā.

## Vēsture
Bāka šajā vietā darbojas kopš 1923. gada. Pašreizēja celta 1960. gadā.

## Raksturojums
Bākas augstums ir 12 m. Bāku veido apaļš betona tornis ar galeriju, bez laternas. Tornis ir baltā krāsā. Gaismas elements atrodas 14 m virs jūras līmeņa. Gaisma balta (0,5 s deg, 0,5 s pārtraukums, 0,5 s deg, 0,5 s pārtraukums, 0,5 s deg, 0,5 s pārtraukums, 0,5 s deg, 11,5 s pārtraukums). Gaismas signāls redzams 6 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites
* Estonian Maritime Navigation
* Prangli bāka 2009
Palmiras atols

**Palmiras atols** () ir ASV inkorporēta teritorija, kuru pārvalda ASV valdība. Atola sauszemes platība ir 12 km² un tas pieder pie Lainas salām Klusā okeāna centrālajā daļā. Statistiski Palmiras atols tiek iekļauts ASV Mazajās Aizjūras Salās.

Visas atola salas, izņemot Sendailendu un Berenailendu, ir savienotas ar ceļu pa dambjiem. Lielākā sala ir Kūperailenda.

## Vēsture
Palmiras atolu pirmais ieraudzīja 1798. gadā amerikāņu kapteinis Edmunds Fennings *(Edmund Fanning)* ar kuģi *Betsy* pa ceļam uz Āziju, bet tikai 1802. gada 7. novembrī rietumnieki pirmoreiz nokļuva krastā, kad pie neapdzīvotā atola krastiem katastrofā cieta amerikāņu kuģis *Palmyra*.

1859. gadā Gerits Džads *(Dr. Gerrit P. Judd)* no brigas *Josephine* saskaņā ar Gvano salu aktu ierosināja pretenziju uz Palmiras atolu par labu *American Guano Company*, tomēr gvano ieguve nekad netika sākta, jo atola salās dēļ mitrā klimata šī ieža nebija. Tikmēr Havaju Karalistes karalis Kamehameha IV 1862. gada 26. februārī nosūtīja ekspedīciju uz Palmiras atolu, lai karaļa vārdā to pievienotu Havaju Karalistei, kas 15. aprīlī arī tika izdarīts.

Atols nonāca vairāku personu privātīpašumā, vairākkārt tika pārdots, līdz 1885. gadā nonāca *Pacific Navigation Company* īpašumā, kas mēģināja atolu kolonizēt.

1898. gadā Palmiras atolu kopā ar pārējām Havajām pievienoja ASV. Lielbritānija vairākkārt mēģināja izvirzīt savas pretenzijas uz atolu, bet 1911. gadā tas ar atsevišķu aktu tika pievienots ASV.

## Ārējās saites

* Palmiras atols
* Palmiras sala
* Palmiras atola aizsargājamā teritorija
* Palmiras salas kurss
* ''WorldStatesmen''
* Palmiras atola vēsture
Explorer 2

**Explorer 2** jeb **Explorer II** bija ASV kosmiskais aparāts, kuru bija paredzēts ievadīt orbītā programmas Explorer ietvaros, bet nesējraķetes avārijas dēļ tas tika iznīcināts. Pēc uzbūves *Explorer 2* bija identisks Explorer 1.

Pavadonis tika palaists ar nesējraķeti Juno 1 no Kanaveralas zemesraga Gaisa spēku stacijas  18:28 UTC. Sakarā ar ceturtās pakāpes neiedarbošanos *Explorer 2* nesasniedza orbītu.

## Skatīt arī
* Explorer 1